Α4-0229/95

Απόφαση σχετικά με την κοινή θέση που ενέκρινε το Συμβούλιο ενόψει της έγκρισης της απόφασης του Ευρωπαϊκού Κοινοβουλίου και του Συμβουλίου όσον αφορά τη θέσπιση κοινοτικού προγράμματος δράσης για την προαγωγή, ενημέρωση, διαπαιδαγώγηση και κατάρτιση σε θέματα υγείας, εντός του πλαισίου δράσης στον τομέα της δημόσιας υγείας (1996-2000) (C4-0275/95 - 94/0130(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0275/95 - 94/0130(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 89 της 10.04.1995, σελ. 72.)) επί της πρότασης της Επιτροπής προς το Ευρωπαϊκό Κοινοβούλιο και προς το Συμβούλιο COM(94)0202 ((ΕΕ C 252 της 09.09.1994, σελ. 3.)),

- έχοντας υπόψη το άρθρo 189 Β, παρ. 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4- 0229/95),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 16α (νέα)

>Κείμενο μετά την ψηφοφορία στο ΕΚ>

16α. ότι το εν λόγω πρόγραμμα πρέπει να λάβει υπόψη τις διάφορες δράσεις που έχουν ήδη αναληφθεί ή εφαρμόζονται στα κράτη μέλη, είτε από τις αρμόδιες αρχές είτε από άλλους φορείς της πολιτικής για την υγεία,

(Τροπολογία 2)

Δέκατη ένατη αιτιολογική σκέψη

>Αρχικό κείμενο>

19. ότι πρέπει η Επιτροπή να εξασφαλίσει την εφαρμογή του προγράμματος σε στενή συνεργασία με τα κράτη μέλη[semigr ] ότι επιβάλλεται προς τούτο να προβλεφθεί διαδικασία βάσει της οποίας θα διασφαλιστεί η πλήρης συμμετοχή των κρατών μελών στην εφαρμογή αυτή,

>Κείμενο μετά την ψηφοφορία στο ΕΚ>

19. ότι πρέπει η Επιτροπή να εξασφαλίσει την εφαρμογή του προγράμματος σε στενή συνεργασία με τα κράτη μέλη,

(Τροπολογία 3)

Άρθρο 2, παράγραφος 3

>Αρχικό κείμενο>

3. Τα κράτη μέλη καλούνται να λάβουν τα μέτρα που θεωρούν αναγκαία για το συντονισμό και την εφαρμογή του παρόντος προγράμματος σε εθνικό επίπεδο.

>Κείμενο μετά την ψηφοφορία στο ΕΚ>

3. Τα κράτη μέλη καλούνται να λάβουν τα αναγκαία μέτρα για την εφαρμογή του παρόντος προγράμματος.

(Τροπολογία 4)

Άρθρο 3, παράγραφος 1

>Αρχικό κείμενο>

1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1 ανέρχεται σε 30 εκατομμύρια Ecu.

>Κείμενο μετά την ψηφοφορία στο ΕΚ>

1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1 ανέρχεται σε 35 εκατομμύρια Ecu.

(Τροπολογία 5)

Άρθρο 4

>Αρχικό κείμενο>

Η Επιτροπή και τα κράτη μέλη μεριμνούν για τη συνοχή και τη συμπληρωματικότητα των εφαρμοστέων στο πλαίσιο του παρόντος προγράμματος δράσεων και των άλλων συναφών κοινοτικών προγραμμάτων και πρωτοβουλιών, στα πλαίσια της δράσης στον τομέα της δημόσιας υγείας, καθώς και στους τομείς της διαπαιδαγώγησης και επαγγελματικής κατάρτισης (προγράμματα SOCRATES και LEONARDO) και της έρευνας (BIOMED II), καθώς επίσης της υγείας και της ασφάλειας στην εργασία.

>Κείμενο μετά την ψηφοφορία στο ΕΚ>

Η Επιτροπή μεριμνά για τη συνοχή και τη συμπληρωματικότητα των εφαρμοστέων στο πλαίσιο του παρόντος προγράμματος δράσεων και των άλλων συναφών κοινοτικών προγραμμάτων και πρωτοβουλιών, στα πλαίσια της δράσης στον τομέα της δημόσιας υγείας, καθώς και στους τομείς της διαπαιδαγώγησης και επαγγελματικής κατάρτισης (προγράμματα SOCRATES και LEONARDO) και της έρευνας (BIOMED II), καθώς επίσης της υγείας και της ασφάλειας στην εργασία.

(Τροπολογία 6)

Άρθρο 5, παράγραφος 2, σημείο γ)

>Αρχικό κείμενο>

γ) τους τρόπους, τα κριτήρια και τις διαδικασίες για την επιλογή και χρηματοδότηση των σχεδίων στο πλαίσιο του παρόντος προγράμματος, συμπεριλαμβανομένων αυτών που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας, και τη συμμετοχή των χωρών που αναφέρονται στο άρθρο 6 παράγραφος 2,

>Κείμενο μετά την ψηφοφορία στο ΕΚ>

γ) τους τρόπους, τα κριτήρια και τις διαδικασίες για την επιλογή των σχεδίων στο πλαίσιο του παρόντος προγράμματος, συμπεριλαμβανομένων αυτών που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας, και τη συμμετοχή των χωρών που αναφέρονται στο άρθρο 6 παράγραφος 2,

(Τροπολογία 7)

Άρθρο 5, παράγραφος 4, εισαγωγική πρόταση

>Αρχικό κείμενο>

4. Ο αντιπρόσωπος της Επιτροπής ενημερώνει τακτικά την επιτροπή:

>Κείμενο μετά την ψηφοφορία στο ΕΚ>

4. Ο αντιπρόσωπος της Επιτροπής ενημερώνει τακτικά την αρμόδια επιτροπή του Ευρωπαϊκού Κοινοβουλίου και την επιτροπή:

(Τροπολογία 8)

Άρθρο 6, παράγραφος 1

>Αρχικό κείμενο>

1. Κατά την υλοποίηση του παρόντος προγράμματος, ενθαρρύνεται και εφαρμόζεται σύμφωνα με τη διαδικασία του άρθρου 5 η συνεργασία με τρίτες χώρες και τους αρμόδιους για τη δημόσια υγεία διεθνείς οργανισμούς, ειδικότερα δε με την Παγκόσμια Οργάνωση Υγείας και το Συμβούλιο της Ευρώπης.

>Κείμενο μετά την ψηφοφορία στο ΕΚ>

1. Κατά την υλοποίηση του παρόντος προγράμματος, εφαρμόζεται και ενισχύεται σύμφωνα με τη διαδικασία του άρθρου 5 η συνεργασία με τρίτες χώρες και τους διεθνείς οργανισμούς, ιδίως την Παγκόσμια Οργάνωση Υγείας και το Συμβούλιο της Ευρώπης, κυβερνητικούς ή μη, αρμόδιους για τη δημόσια υγεία ή ενεργούς στους τομείς της κοινωνικής ολοκλήρωσης.

(Τροπολογία 9)

ΠΑΡΑΡΤΗΜΑ, μέρος Α, σημείο 2α (νέο)

>Κείμενο μετά την ψηφοφορία στο ΕΚ>

2α. Θέσπιση ευρωπαϊκού ερευνητικού προγράμματος με στόχο την εναρμόνιση των επιστημονικών ορισμών και δεδομένων των κρατών μελών στον τομέα της υγείας, σε συνάρτηση με τα άλλα ειδικά προγράμματα και ιδιαίτερα το πρόγραμμα «δείκτες υγείας».

(Τροπολογία 10)

ΠΑΡΑΡΤΗΜΑ, μέρος Α, σημείο 2β (νέο)

>Κείμενο μετά την ψηφοφορία στο ΕΚ>

2β. Προώθηση και υποστήριξη ερευνητικών προγραμμάτων επιδημιολογίας, σε συνάρτηση με τα άλλα ειδικά προγράμματα και ιδιαίτερα το πρόγραμμα «BIOMED».

Προώθηση μιας «κοινωνικής» επιδημιολογίας της υγείας.

(Τροπολογία 11)

ΠΑΡΑΡΤΗΜΑ, μέρος Β, σημείο 3

>Αρχικό κείμενο>

3. Υποστήριξη σε ολοκληρωμένες δράσεις και προγράμματα προαγωγής της υγείας που απευθύνονται σε μειονεκτούσες ή ευάλωτες ομάδες ατόμων και σε ειδικές περιοχές, και που εμπεριέχουν την διατομεακή διάσταση της προαγωγής της υγείας.

>Κείμενο μετά την ψηφοφορία στο ΕΚ>

3. Υποστήριξη σε ολοκληρωμένες δράσεις και προγράμματα προαγωγής της υγείας που απευθύνονται ιδιαίτερα σε μειονεκτούσες ομάδες λόγω ευάλωτης φύσης ή κοινωνικού αποκλεισμού, όπως στα ηλικιωμένα άτομα, λόγω κοινωνικοπολιτιστικών διαφορών (μετανάστες), λόγω των συνθηκών διαβίωσής τους σε μειονεκτικές περιοχές ή υπό δυσμενείς συνθήκες, συμπεριλαμβανομένης της προαγωγής της υγείας στα προγράμματα καταπολέμησης του αποκλεισμού και της ανασφάλειας.

(Τροπολογία 12)

ΠΑΡΑΡΤΗΜΑ, μέρος Β, σημείο 4

>Αρχικό κείμενο>

4. Ανάλυση, σε συνάρτηση με τις σχετικές μελέτες στο πλαίσιο του αντικαρκινικού αγώνα, του ρόλου της ισορροπημένης διατροφής ως προληπτικού μέτρου και του ρόλου των τροφίμων ως αιτίων διαφόρων νόσων.

Υποστήριξη της ενημέρωσης του κοινού για την καλύτερη κατανόηση των βασικών αρχών της διατροφής.

>Κείμενο μετά την ψηφοφορία στο ΕΚ>

4. Ανάλυση του ρόλου της διατροφής και των άλλων παραγόντων που σχετίζονται με τον τρόπο ζωής ως αιτίων διαφόρων νόσων και ενημέρωση του κοινού για την καλύτερη κατανόηση των βασικών αρχών της διατροφής και των νέων τεχνικών και μεθόδων παρουσίασης και παρασκευής των τροφίμων.

(Τροπολογία 20)

ΠΑΡΑΡΤΗΜΑ, μέρος Β, σημείο 4α (νέο)

>Κείμενο μετά την ψηφοφορία στο ΕΚ>

4α. Προώθηση σε συνεννόηση με τα κράτη μέλη, της ένταξης της διαπαιδαγώγησης σε θέματα υγείας, συμπεριλαμβανομένης της σεξουαλικής αγωγής, στα σχολικά αναλυτικά προγράμματα και ανάπτυξη της ανταλλαγής εμπειριών, διδακτικού υλικού και εκπαιδευτικών, ιδίως μέσω πιλοτικών σχεδίων, με σκοπό την προώθηση υγιεινού τρόπου ζωής και συμπεριφοράς.

Στήριξη του European Network of Health Promoting Schools σε συνεργασία με την ΠΟΥ και το Συμβούλιο της Ευρώπης.

(Τροπολογία 21)

ΠΑΡΑΡΤΗΜΑ, μέρος Β, σημείο 5α (νέο)

>Κείμενο μετά την ψηφοφορία στο ΕΚ>

5α. Υποστήριξη, συντονισμός και αξιολόγηση σχεδίων διαπαιδαγώγησης σε θέματα υγείας, συμπεριλαμβανομένης της σεξουαλικής αγωγής, για νέους και εφήβους που έχουν εγκαταλείψει το σχολικό σύστημα, τα οποία έχουν εκπονηθεί και εφαρμόζονται είτε από επίσημους οργανισμούς είτε από ιδιωτικούς φορείς και ΜΚΟ, σε χώρους όπως είναι τα αθλητικά κέντρα, τα κέντρα δραστηριοτήτων αναψυχής και τα κέντρα κοινωνικοπολιτιστικής δράσης, συμπεριλαμβανομένων των καινοτόμων μέσων για την παροχή συνεχούς και συστηματοποιημένης αγωγής σε θέματα υγείας.

(Τροπολογία 13)

ΠΑΡΑΡΤΗΜΑ, μέρος Β, σημείο 6α (νέο)

>Κείμενο μετά την ψηφοφορία στο ΕΚ>

6α. Προαγωγή των ανταλλαγών εμπειριών και πληροφοριών και υποστήριξη για την οργάνωση εκστρατείας σχετικά με τη σεξουαλική αγωγή και την αντισύλληψη.

(Τροπολογία 14)

ΠΑΡΑΡΤΗΜΑ, μέρος Β, σημείο 6β (νέο)

>Κείμενο μετά την ψηφοφορία στο ΕΚ>

6β. Προαγωγή των ανταλλαγών εμπειριών και πληροφοριών και υποστήριξη για τη λήψη μέτρων πρόληψης των αλλεργιών και των επακόλουθων διαταραχών.

(Τροπολογία 15)

ΠΑΡΑΡΤΗΜΑ, μέρος Β, σημείο 6γ (νέο)

>Κείμενο μετά την ψηφοφορία στο ΕΚ>

6γ. Υποστήριξη των κέντρων που συγκεντρώνουν και διαδίδουν ανεξάρτητες πληροφορίες σχετικά με την ορθολογική χρήση και τις παρενέργειες των φαρμάκων.

(Τροπολογία 16)

ΠΑΡΑΡΤΗΜΑ, μέρος Β, σημείο 7α (νέο)

>Κείμενο μετά την ψηφοφορία στο ΕΚ>

7α. Υποστήριξη σε δράσεις προαγωγής της τακτικής φυσικής άσκησης και της εκμάθησης ορθών πρακτικών σωματικής υγιεινής και ψυχικής υγείας.

(Τροπολογία 17)

ΠΑΡΑΡΤΗΜΑ, μέρος Β, σημείο 7β (νέο)

>Κείμενο μετά την ψηφοφορία στο ΕΚ>

7β. Υποστήριξη μελετών σχετικά με τη γήρανση του πληθυσμού της Ευρωπαϊκής Ένωσης, προαγωγή των ανταλλαγών εμπειριών και πληροφοριών όσον αφορά την πρόληψη των ασθενειών λόγω ηλικίας, σε συνάρτηση με τα άλλα ειδικά προγράμματα.

(Τροπολογία 18)

ΠΑΡΑΡΤΗΜΑ, μέρος Γ, σημείο 8

>Αρχικό κείμενο>

8. Προσπάθειες βελτίωσης της γνώσης των ψυχολογικών, κοινωνιολογικών και πολιτισμικών μηχανισμών, καθώς και των οικονομικών παραμέτρων και των μεθόδων πληροφόρησης που αποσκοπούν στην υιοθέτηση υγιεινών τρόπων ζωής. Υποστήριξη της αξιολόγησης των αποτελεσμάτων και της διάδοσης ορθότερων πρακτικών.

>Κείμενο μετά την ψηφοφορία στο ΕΚ>

8. Στήριξη και συντονισμός των εργασιών που πραγματοποιούνται στα κράτη μέλη με στόχο τη βελτίωση της γνώσης των ψυχολογικών, κοινωνιολογικών και πολιτισμικών μηχανισμών, καθώς και των οικονομικών παραμέτρων και των μεθόδων πληροφόρησης που αποσκοπούν στην υιοθέτηση υγιεινών τρόπων ζωής. Υποστήριξη της αξιολόγησης των αποτελεσμάτων και της διάδοσης ορθότερων πρακτικών.

(Τροπολογία 22)

ΠΑΡΑΡΤΗΜΑ, μέρος Δ, σημείο 11α (νέο)

>Κείμενο μετά την ψηφοφορία στο ΕΚ>

11α. Προώθηση της ανταλλαγής εμπειριών και πληροφοριών και υποστήριξη σε εκστρατεία σεξουαλικής αγωγής και αντισύλληψης.

(Τροπολογία 19)

ΠΑΡΑΡΤΗΜΑ, μέρος Δ, «Δράσεις», σημείο 12

>Αρχικό κείμενο>

12. Ενίσχυση εκπαιδευτικών προγραμμάτων υγείας με στόχο τους νέους και εφήβους που εξέρχονται από το σχολικό σύστημα, τα οποία αναπτύσσονται σε πλαίσια όπως οι αθλητικές δραστηριότητες, ο ελεύθερος χρόνος και τα κέντρα κοινωνικοπολιτιστικών δραστηριοτήτων και υποστήριξη της αξιολόγησής τους.

>Κείμενο μετά την ψηφοφορία στο ΕΚ>

12. Ενίσχυση, συντονισμός και αξιολόγηση εκπαιδευτικών προγραμμάτων υγείας με στόχο τους νέους και εφήβους που εξέρχονται από το σχολικό σύστημα, τα οποία εκπονούνται και υλοποιούνται είτε από επίσημους οργανισμούς είτε από ιδιωτικές ενώσεις και μη κυβερνητικούς οργανισμούς και αναπτύσσονται σε πλαίσια όπως οι αθλητικές δραστηριότητες, ο ελεύθερος χρόνος και τα κέντρα κοινωνικοπολιτιστικών δραστηριοτήτων.